# data[].attributes.body
Tvoje se računalo ne može pokrenuti. Potrebno je istražiti i materijale na pet digitalnih stanica koje otkrivaju kako računalo funkcionira.

Svaka stanica donosi jedan važan dio znanja i jedno slovo tajne riječi.

🔑 Slova zajedno tvore riječ koja otključava „bravu“ i pokreće računalo.

👉 Svako slovo treba pažljivo zapisati u radni listić.
⚠️ Slova nisu dana po redoslijedu – na kraju ih, na stanici #6, treba složiti u ispravnu riječ.

Nakon što su svi zadaci riješeni, potrebno je otkriti i upisati tajnu riječ na kraju radnog lista, potpisati se, predati učitelju te odigrati Kahoot kviz.

➡️ Istraživanje započinje na Stanici 1 – Procesor.

# data[].attributes.body
Procesor (CPU – Central Processing Unit) je središnja jedinica računala.
Njegova je zadaća obrada podataka, upravljanje protokom informacija i nadzor rada svih drugih dijelova.

Procesor se sastoji od:

aritmetičko-logičke jedinice, koja obavlja matematičke i logičke operacije,

upravljačke jedinice, koja određuje redoslijed izvođenja naredbi.

Podatke privremeno pohranjuje u registre – vrlo male spremnike unutar procesora.

🎬 Poveznica: https://www.youtube.com/watch?v=AkFi90lZmXA

✅ Riješi zadatak #1 u radnom listiću

🔑 Tajno slovo: G
⚠️ Slova nisu dana po ispravnom redoslijedu!

# data[].attributes.body
Matična ploča (motherboard) je glavna tiskana ploča u računalu.
Na njoj se nalaze priključci za procesor, memoriju, tvrdi disk i USB priključke.

Povezuje dijelove pomoću sabirnica (BUS) – vodiča koji prenose podatke, adrese i naredbe između komponenti.

Brzina sabirnice mjeri se u MHz (megahercima).

Što je veća, prijenos je brži i učinkovitiji.

💡 Sabirnice se mogu usporediti s prometnicama koje povezuju različite dijelove grada – ako su šire i brže, informacije stižu bez zastoja.

✅ Riješi zadatak #2 u radnom listiću

🔑 Tajno slovo: M

⚠️ Slova nisu dana po ispravnom redoslijedu!

# data[].attributes.body
Memorija omogućuje računalu pohranu i pristup podacima i programima.

Postoje dvije osnovne vrste:

Privremena memorija (RAM) čuva podatke samo dok je računalo uključeno. Koristi se za obradu podataka i pokretanje programa.

Trajna memorija (ROM, HDD, SSD) zadržava podatke i nakon gašenja računala.

ROM (Read Only Memory) sadrži upute za pokretanje sustava.
HDD (tvrdi disk) pohranjuje podatke magnetski, a SSD (Solid State Drive) elektronički – bez pokretnih dijelova, pa je brži i tiši.

⚡ SSD je poput brze elektroničke pošte, dok je HDD poput poštanskog vlaka – oba dostavljaju poruke, ali različitom brzinom.

✅ Riješi zadatak #3 na radnom listiću.

🔑 Tajno slovo: A

⚠️ Slova nisu dana po ispravnom redoslijedu!

# data[].attributes.headline
ULAZNO-IZLAZNE JEDINICE I PRIJENOS PODATAKA

# data[].attributes.subject
ULAZNO-IZLAZNE JEDINICE I PRIJENOS PODATAKA

# data[].attributes.body
Ulazno-izlazne jedinice povezuju računalo s okolinom.

🔹 Ulazne jedinice – tipkovnica, miš, mikrofon i kamera unose podatke.
🔹 Izlazne jedinice – monitor, pisač i zvučnik prikazuju rezultate.

Prijenos podataka može biti:

serijski, pri kojem se podaci šalju jedan po jedan (kao vlak s vagonima),

paralelni, pri kojem se više bitova prenosi istodobno (kao automobili na autocesti).

Paralelni prijenos je brži, ali zahtjevniji za izvedbu.
USB priključci danas objedinjuju prednosti oba pristupa.

✅ Riješi zadatak #4 na radnom listiću.

🔑 Tajno slovo: S

⚠️ Slova nisu dana po ispravnom redoslijedu!

# data[].attributes.body
USB (Universal Serial Bus) omogućuje povezivanje mnogih uređaja – tipkovnice, miša, pisača, mobitela, kamera, vanjskih diskova i USB memorija.

Osim prijenosa podataka, USB prenosi i električnu energiju, što omogućuje punjenje uređaja.

Postoje različiti oblici:

Type-A – klasičan pravokutni priključak,

Type-B – kvadratast, često za printere,

Type-C – noviji, obostrano priključivanje,

Micro-B – u starijim mobitelima i kamerama.

I različite brzine prijenosa:

USB 2.0 – do 480 Mb/s,

USB 3.0 – do 5 Gb/s,

USB 3.2 / 4.0 – još brži standardi.

✅ Riješi zadatak #5 naradnom listiću.

🔑 Tajno slovo: I

⚠️ Slova nisu dana po ispravnom redoslijedu!

# data[].attributes.body
Složi prikupljena slova u pravilnom redoslijedu, unesi ih u slovčanu bravu za otključavanje na slici iznad.

Ako je otključala bravu, upiši riječ u predviđeno mjesto na radnom listiću.

Nakon završetka rada potrebno je potpisati listić i predati ga učitelju.

🔓 Točno složena riječ otključava bravu i pokreće računalo.

💡 Misija je završena kad je tajna riječ otkrivena i svi zadaci riješeni.

Odigraj Kahoot kviz za ponavljanje na nagradnoj stanici #7🏆🥳

# data[].attributes.attachment_link.description
Lockee.fr lets you create virtual locks (digital, with directions, with pattern, etc.) unlocking access to content (text, image, sound, external link or video).

# data[].attributes.attachment_link.description
Join a game of kahoot here. Kahoot! is a free game-based learning platform that makes it fun to learn – any subject, in any language, on any device, for all ages!